We & Ralph Myerz & The Jack Herren Band «Sky Is The
(Nun/Tuba) 

Himmelen er målet, men denne platen kommer aldri dit. 

Det er vanskelig å se hvorfor disse skal jobbe sammen; Norges fremste stonerrockband og det ikke spesielt hardtrockende elektrommika-ensemblet Ralph Myerz & The Jack Herren Band. 
Vi vet imidlertid at «Ralphene» liker Kiss, og tittelsporet på denne EP'en er da også sleazy glamrock à la Kiss, bare bedre spilt. 
Uten at taket løfter seg. 

Den mer klubborienterte, perkusjonsdrevne «Deepred» er samarbeid nummer to, og ganske anonym. 
I tillegg kommer et greit chillout-spor fra det forrige og nå ganske gamle Ralph-albumet, samt en ny WE-låt: 
«7 AM», en dronende psykedelisk sommersang med fin form og ikke så mye innhold. 
Likevel er den høydepunktet på denne merkelig bastarden av en utgivelse. 
